
Comisia pentru buget, finanţe şi bănci

Bucureşti 28.02.2002

Nr.22/609

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.80/1999 privind constituirea Fondului special pentru Palatul de Justiţie din Bucureşti, cu care comisia noastră a fost sesizată în fond cu adresa Biroului Permanent nr.304 din 16 septembrie 1999 .

PREŞEDINTE,

Prof.dr. Florin Georgescu

Comisia pentru buget, finanţe şi bănci

Bucureşti 28.02.2002

Nr.22/609

RAPORT

asupra proiectului de Lege privind aprobarea Ordonanţei Guvernului nr.80/1999 privind constituirea Fondului special pentru Palatul de Justiţie din Bucureşti

In urma examinării proiectului de Lege privind aprobarea Ordonanţei Guvernului nr.80/1999 privind constituirea Fondului special pentru Palatul de Justiţie din Bucureşti, în şedinţa din 28 februarie 2002, comisia a hotărât, în unanimitate, respingerea proiectului de Lege din următoarele considerente:

- fondul special reglementat nu a funcţionat în perioada 1999-2002;

- finanţarea lucrărilor la Palatul de Justiţie s-a asigurat din sumele alocate prin bugetul Ministerului de Justiţie – capitolul “Cheltuieli de capital”;
- Ordonanţa Guvernului nr.80/1999 intră în contradicţie cu principiile avute în vedere la elaborarea Ordonanţei de urgenţă a Guvernului nr.32/2001 pentru reglementarea unor probleme financiare prin care au fost desfiinţate o serie de fonduri speciale şi includerea acestora în bugetul de stat.
Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu



Experţi parlamentari:

Onete Alexandru

Popescu Luminiţa

